Principala problemă ridicată în spațiul public, odată cu noile actualizări de funcționalitate ale sistemului de operare iOS, este legată de formatul cărților de identitate. Se schimbă buletinul clasic? Românii care locuiesc în America ar putea să devină adepții unui alt mod de stocare a datelor personale.
Nu îți place să ai la tine documentele personale? Te incomodează sau ești o persoană dezorganizată, care nu reușește să le găsească în caz de urgență? Românii de peste Ocean pot să opteze acum pentru introducerea datelor personale, inclusiv a buletinului, într-un sistem digital nou.
Românii care dețin dispozitive electronice cu sistem de operare iOS, în mod special telefoane de acest tip, pot să își fotografieze buletinul clasic și să introducă datele personale în aplicația Wallet. Funcția în cauză este disponibilă pe iPhone începând cu modelul 8 și sistemul de operare iOS 16.5.
Funcția Wallet de a introduce datele de pe cartea de identitate în telefonul mobil se află și pe Apple Watch Series 4 și versiunile ulterioare, echipate cu WatchOS 9.5, au comunicat reprezentanții companiei multinaționale.
Transformarea buletinului clasic în cel electronic este posibilă doar în cazul în care locuiești în Statele Unite ale Americii, fiindcă funcția nu a fost încă extinsă complet și definitiv și în alte arii de operare, potrivit informațiilor publice. În ce privește procesul propriu-zis, acesta este simplu.
Utilizatorii iPhone trebuie să scaneze fața și verso-ul documentului de identitate care urmează să fie introdus în aplicația Wallet. Apoi, prin sistem informatic, documentul este trimis către stat pentru aprobare. Procesul este rapid, toate procedurile fiind finalizate în câteva minute.
Pentru a introduce cartea de identitate în aplicația Wallet, trebuie urmați câțiva pași foarte simpli, după cum vom explica și în continuare:
… gata! Noul act de identitate poate fi accesat oricând și oriunde, atât timp cât dispozitivul mobil pe care îl folosești este încărcat. În cazul în care te afli într-o situație de criză și nu ai telefonul la tine, dar deții Apple Watch-ul asociat cu acesta, poți accesa oricând buletinul de pe dispozitivul electronic.